
TENTAMEN 


DE 

SYSTEMATIS  NERTOSl 
PHYSIOLOGIA. 

AUCTORE  EDO  ARDO  CARBUTT. 


Quanquam  a magnifico  opifice  rerum  it^ 
formati  sumus,  ut  singularum  fabricae  nostrae 
partium  contemplatio  mirabili  earum  admira- 
tione nos  afficiat,  inter  omnes  tamen  corpora 
nostra  componentes  prae  caeteris  long^  excel- 
lere videtur  systema  nervosurriy  sive  ejus  officia 
spectamus,  sive  rationem  qu^  perficiuntur 
scrutari  conamur.  Inde  enim  derivantur  sen- 
sus, ideae,  animi  adfectus,  eaque  musculorum 
contractio  qu^  omnes  ferfe  corporis  functiones 

efficiuntur.  Eo  ministro  videmus,  audimus, 
sentimus,  cogitamus,  atque  loquimur,  ambu- 
lamus, spiritum  trahimus  et  emittimus,  cibum 
potionemque  et  assumimus  et  concoquimus  j 
omnibus  denique  vitae  muneribus  fungimur. 

Sensum  a systemate  nervoso  pendere  multa 
prob^  docent.  Imprimis  autem,  ante  monere 
oportet  quhm  haec  proferimus,  hoc  ex  variis 
partibus  constare.  Hae  sunt  cerebrum,  cere- 
bellum, medulla  oblongata,  quae  omnia  in  cal- 
varia locantur,  medulla  spinam  occupans,  ac 
nervi  ex  his  oriundi,  qui  per  totum  corpus, 
cuticula,  unguibus,  pilisque,  quae  quidem 
nullam  habent  facultatem  sentiendi,  exceptis, 
inveniuntur. 

De  causis  quibusdam  sensus  satis  constat, 
easque  possumus  omnes  apud  nosmetipsos  ob- 
sei^vare ; aliae  vero  systema  nervosum  cognos- 
cendo solummodo  intelligantur.  Ultimae  ta- 
men causae  nobis  adhuc  penitus  incognitae 
sunt,  et  in  recondito,  quomodocunque  eas, 

theoriarum  dubiarum,  ineptarum'  etiam  ope, 
explicare  conemur,  fortassfe  semper  mane- 
bunt. 

Omnes  sensus  nostri  actione  alicujus  rei  in 
partem  qud  eos  experimur  praeceduntur,  ea- 
que  actione  intermissi,  cessant.  Exemplo 
sunt  calor  ad  cutem,  ad  nares  rosa,  ad  lin- 
guam sacchari  pauxillum,  applicata.  Haec 
organa  quidem  cuticuli  teguntur,  quam  supra 
diximus  nervis,  atque  facultate  rerum  exter- 
narum impressiones  sentiendi  carere : sensum 
attamen  solummodb  obtundit,  illi  haud  ob- 
stat. 

E sensibus  diversis  quos  vivum  corpus  ex- 
periatur, quidam  in  texturis  peculiaribus,  alii 
fer^  in  omnibus  enascuntur.  Oculos  solos 
lux,  aures  sonus,  nares  odor,  afficiunt  j ad 
majorem  partium  varietatem,  labia  scilicet, 
linguam,  palatum,  et  caetera,  ad  pharyngem 
usqu^,  gustus  pertinet  j magis  diffiinditur  tac- 
tus, hoc  etiam  effusihs,  calorem  atque  frigus. 

et  omnium  latissimi  dolorem  percipiendi  po- 
testas. 

Hi  sensus,  scilicet  qui  luce,  sono,  odore,  et 
caeteris  oriuntur,  inter  se,  genere  imprimis,  dif- 
ferunt, long^  enim  dissimiles  sunt  lucis  atque, 
saporis,  soni  atque  odoris  sensus ; deinde  spe- 
cie, ita  ut  lucem  rubram,  flavam,  viridem,  &c. 
sonos  quos  musici  vocant  A,  B,  C,  &c.  odo- 
rem gratum,  ingratumve  ; saporem  amarum, 
dulcem,  acidum,  salsum ; tactuque  asperita- 
tem, Isevorem,  duritiem,  mollitiem,  percipia- 
mus : doloris  quoque  sensus  multum  differ- 
unt, et  sic  dolorem  acutum,  obtusum,  pun- 
gentem, vel  urentem  sentiamus. 

Diversae  autem  sensuum  species  gradu  etiam 
Variant,  ut  fortiores  vel  debiliores  sint : vari- 
ant porrd  pro  parte  organi  quae  afficitur  ; haud 
enim  prorsus  iidem  sunt  ad  apicem,  atque  ad 
radicem  linguae,  ad  extremos  digitos,  atque 
ad  volam  manus. 

Auctores  multi  haud  mediocres  opinionem 

pi*otulerunt  nos,  inter  sentiendum,  habere  po- 
testatem unicum  solummodo  sensum  semel 
experiendi,  multis  eodem  tempore  sensuum 
causis  externis  nos  afficientibus.’  Hujus  rei 
ratio  valde  obscura,  minimeque  res  ipsa  milii 
certa  videtur. 

Quanquam  mutationes,  quibus  diversi  exo- 
riuntur sensus,  penitus  incognitae  sunt,  quae- 
dam tamen  habemus  manifesta,  certa,  atque 
prob^  confirmata.  Imprimis  certum  est  nul- 
lam corporis^partem  sentiendi  potestatem  ha- 
bere, nisi  illaesa  sit  portio  cerebri,  nervo  eti- 
am ad  eam  partem  eunte  incolumi.  Ademp- 
to cerebro,  cessat  in  omni  corporis  parte  fa- 
cultas sentiendi ; nervo  deleto,  secato,  vel  li- 
gato, cessat  eadem  facultas  in  omnibus  parti- 
bus quibus  ille  suppeditatur.  Idem  de  me- 


* Vide  “ Elements  of  the  Pliilosophy  of  the  Human 
Mind,”  by  Dugald  Stewart,  vob  I.  p.  128,  Ist  edition. 

dulla  spinae  verum  est,  nervisque  ex  e^  ori* 
undis. 

Sensum,  secundo,  compertum  est  ex  agen- 
tium applicatione  ad  nervum  ipsum  alicujus 
pai'tis,  summotis  texturis  vicinis,  oriri.  Ter- 
tid  manifestum  habemus  illum  tam  in  alia 
nervi  parte  quam  in  extremitate  posse  exci- 
tari. Artu  enim  amputato,  nervoque  membri 
mutilati  irritato,  aeger  sensum  semper  experi- 
tur, quem  plerumqu^  ad  eam  membri  partem 
quae  summota  est,  refert.  Haeg  rebus  factis, 
observationib usque,  nulla  theorioi  alicujus  rar 
tione  habiti,  nituntur. 

Quod  ad  ejus  sedem  atque  causas  attinet, 
ex  jam  dictis,  eum  a mutationibus  quibus- 
dam, in  systematis  nerwsi  parte  aliqua  orien- 
tibus, pendere  satis  constat  j atque  de  hac  re 
duae  nobis  sese  offerunt  opiniones,  quarum 
suos  utraque  discipulos  habet.  Qui  priorem 
vindicant,  mutationes  a quibus  pendet  sensus 
in  cerebro  oriri,  transituque  cujusdam  rei  in- 

cognitae  k partis  sentientis  nervo  ad  cerebrum 
excitari,  putant.  Alterius  fautores,  ex  muta- 
tionibus quibusdam  in  nervo  ipso  ortis  sensum 
pendere,  atque  nervo  rem  aliquam,  ex  cerebro 
provenientem,  quae  ut  habeat  potestatem  has 
mutationes  patiendi  necessaria  est,  suppedi- 
tari, arbitrantur. 

Nulla  apparet  ratio  quamobrem  harum 
utram  opinionum  praeferamus ; plan^  autem 
praeponenda  prima  erit,  si  cerebrum  sensus 
experiendi,  nulla  re  eorum  organis  admota, 
potestatem  habere  commonstrare  potuerimus. 
Qui  febribus  conflictant,  se  lucem  vel  sonos, 
chm  neque  lux,  neque  sonus  adsit,  percipere 
saep^  existimant  j sic  autem  rebus  se  habenti- 
bus, hanc  lucis  vel  soni  perceptionem  ex  mu- 
tationibus in  cerebro  ortis  pendere,  aequum  • 
est  ut  puto  concludere. 

Opponi  quidem  potest  hos  sensus  in  nervo 
partis  quge  sit  proprium  talium  sensuum  orga- 
non  ortos  esse.  Hi  sensus  autem,  aliquandb 

fortasse  aegris  febre  conflictantibus,  nervo  pe* 
nitus  deleto,  oriantur.  Si  probare  possemus, 
aliquem  lucis  sensum  habere,  deletis  peniths, 
quod  possibile  videtui',  nervis  visus,  Hs  compor 
sita  foret,  atque  cerebrum  sedem  esse  mutati- 
onum a quibus  pendet  sensus,  plan^  consta- 
ret. Haec  verb  valde  obscura. 

Quamcunque  autem  de  horum  sensuum 
sede  sententiam  amplectimur,  de  modo  sem- 
jjer  quo  efficiantur  agendum  est.  Duo  viden? 
tur  soli  esse  modi  quos  animo  comprehendere 
possumus,  nervis  scilicet  vibrantibus,  vel  per 
eos  fluidi  transitu.  Minimi  autem  prior  est 
horum  verisimilis;  apti  enim  vibratu  nervi 
haud  formantur,  quoniam  flaccidi  sunt,  parti- 
busque mollibus  implicati.*  Secundum  vero. 


* Doctrinam  tamen  vibrantium  ab  illust°.  NEUTON 
receptam,  D.  HAR  TLEY  protulit,  atque  vindicavit ; eam 
quidem  explicatione  peculiari  munivit,  minus  absurdaip 
fortasse,  multo  magis  obscuram  cert4  reddente.  Vide  Ob- 
servations  on  Man,  vol.  I.  p.  11. 

nempfe  quomodo  fluidum  per  nervos  transiret, 
nos  haud  intelligere  ingenue  confitendum. 
Satis  idonei  auctores  opinionem  quidem  protu- 
lerunt quendam  liquorem  nervis  suppeditari ; 
atque  illum  liquorem,  incognitum,  vel  potius 
fictum,  fluidum  nervosum  nominaverunt.  Ta- 
men dormitaverunt  certfe  boni  homines,  atque 
hunc  mirabilem  liquorem  somniarunt,  quem 
nunquam  vigilantes  ostendere,  vel  etiam  rati- 
onem ejus  probabilem  reddere  potuerunt.  In 
jQ  physiologicd  nihil  usitatius  quam  ea  fingere 
quae  haud  invenienda  sunt : prava  consuetu- 
do quidem,  veraeque  scientiae  exitium.  Ali- 
quis certfe  liquor,  ut  a cerebro  ad  nervum,  vel 
k nervo  ad  cerebrum  transiret,  vi  a tergo 
plane  egeret;  nulla  verb  hujusmodi  vis,  vel 
in  cerebro,  vel  in  nervis  existit.  De'  modo 
igitur  ignoratur. 

Cerebrum  quanquam  supr^  asserui  ad  sen- 
tiendum necessarium,  tamen  ben^  comperitur 
integritate  ejus  ad  eam  functionem  haud  aeqii^ 

opus  esse.  Partes  enim  quae  maximi  viden- 
tur, aliquandd  summotae  vel  magnoper^  laesae 
sunt  null^  facultatis  sentiendi  injurii  subse- 
cuti. Tot  tamque  magnas  cerebrum  partes, 
nullo  hujusmodi  damno,  perdidit,  ut  nihil  ad 
hanc  facultatem  in  quivis  corporis  parte,  prae- 
ter nervi  ad  eam  euntis  cum  aliqua  cerebri 
portione  connexionem,  necessarium  habea- 
rous.  t 

Disputatum  est  an  integritas  totius  medul- 
lae spinae  ad  sentiendum  in  iis  partibus  quae 
nervos  ex  illi  accipiunt  necessaria  sit ; an  il- 
lius tantum  lateris  quo  nervi  iis  partibus  sup- 
peditantes exoriuntur.  Ex  observationibus, 
experimentisque  probabile  videtur,  illud  so- 
lummodo medullae  spinae  latus,  unde  partes 
sentientes  suos  nervos  excipiunt,  integrum 
necesse. 

Sensum  in  utrovis  corporis  latere,  a cere- 
bri dimidii  alterius  injuriis,  plerumque  amitti 
constat  5 atque  hinc,  mutationes,  in  quohbet 

corporis  latere  sensum  incitantes,  in  adverso 
cerebri  latere  semper  oriri  a nonnullis  cense- 
tur. Minimi  ver6  probabilis  haec  opinio; 
atque  sibi  quidem  plan^  repugnat ; injuriae 
enim  unius  cerebri  lateris,  non  solum  in  alte- 
ro, sed  eodem  quoque  corporis  latere,  senti- 
endi facultatem  delerent ; quoniam  per  unum 
cerebri  latus  ad  alterum  intrandum,  nervos 
transire  opus  esset ; atque  ita,  uno  cerebri  di- 
midio dempto,  vel  admodiim  laeso,  amborum 
corporis  laterum  nervorum  functiones  impe- 
direntm-. 

Sensus  consideratione  in  praesens  dimissa, 
nam  de  ejus  in  variis  hominibus,  atque  iisdem 
in  variis  temporibus,  et  pro  variis  causis,  di- 
versitatibus, posthac  erit  locus  dicendi,  jam 
ad  idearum  rationem  transeundum.  Cuique 
jios  sensuum  in  mente  existentium,  atque  ex 
agentibus  eo  tempore  ad  eorum  organa  haud 
applicatis,  orientium,  perpetui  conscios  esse, 
bene  cognitum.  Hi  autem  idese  vocantur. 

It^  sensus  habemus  et  ideas.  Status  ver6 
systematis  quoad  haec  duo  genera,  gradu  so- 
lummodd  differt ; debiliores  semper  enim 
ideae  sensibus  sunt  a quibus  oriuntur.’ 

- Ut  de  sensu,  sic  de  ideis,  inter  permultos 
convenit,  nos  unius  tantiim  per  idem  tempo- 
ris punctum  conscios  esse : docent  praeterea 
iidem  auctores ‘ideam  sensumque  nunquam 
eodem  tempore  existere  j saltem  duo  genera 
hominem  nunquam  simul  contemplari.  Hoc 
autem  concesso,  omnem  conscientiam  nos- 
tram e sensibus  et  ideis  in  continua  serie  con- 
stare, atque  eorum  perpetuam  commutatio- 
nem semper  accidere,  liquebit. 

Quod  lingui  Gallica  t^herti^  vocatur,  unius 
idearum  seriei  continuationis,  exclusis  omni- 
bus aliis,  nuMque  idearum  et  sensuum  com- 
mutatione habiti,  exemplum  est.  Nemo  de 


‘ Vide  Hartley  on  Man,  chap.  I.  sect.  ii.  prop.  8. 

^\rchimede  non  audivit,*  qui,  Syracusis  direp*. 
tis,  cogitationis  serie  tam  continua  occupaba- 
tur, ut  omnium  rerum  externarum  notitia  ei 
penitius  sublata  esset. 

His  praemonitis,  nunc  ideamm  causas  exci- 
tantes, nam  de  intimis,  omnia  vald^  obscura, 
vel  prorsus  incognita,  tractemus.  Imprimis  igi- 
tur observandum  est,  nostras  ideas  a voluntate 
nuUo  modo  pendere ; ideam  revocare,  ut  mus- 
culum ad  contractionem  ciemus,  solo  volun- 
tatis conatu,  non  possumus.*  Sensu  aliquo, 
vel  ali^  Idea  praecedente,  semper  excitari  vi- 
dentur. Nobis  manfe  expergiscentibus,  series 
sensu  incipit,  hoc  incitantur  ideae,  atque  his 


' Romanis  Syracusas  oppugnantibus,  Archimedes  in 
theorema  quoddam  maximti  intentus,  calamitatem  urbis 
haud  percepit,  donec  in  recessum  suum  hoste  irrumpente 
confossus  est,  cum  philosophus  nihil  questus  est  nisi  theo- 
rema suum  interceptum  esse. 

* Vide  “ Elements  of  the  Philosophy  of  the  Human 
Mind,”  vol.  I.  p.  289,  Ist  edition. 

aliae  ideae.  sensuum  atque  idearum  series 
pergit,  donec  denuo  obdormiscamus. 

De  modo  autem  quo  vel  aliae  ideae  vel  sen- 
sus ideas  revocant,  notandum  est  eum  sem- 
per  vel  ab  aliqua  similitudine,  vel  k connexu 
quodam  pristino  pendere.  Sic  cujuslibet 
mihi  noti  pictura,  personae  ejus  ideam  mihi 
suggerit;  quam  aliquando  habitavi  civitatis 
commemoratio,  omnium  ejus  vicorum,  ami- 
corumque meorum  eos  habitantium,  ideas  re- 
vocat ; quod  nunquam  antea  audivimus  car- 
minis recitatio,  aliud  verbis  numerisve  ei  si- 
mile, quod  saep^  audiverimus,  nobis  in  men- 
tem inducit.' 

Hac  mirabili  idearum  consecutione,  ab  ali- 
qua similitudine,  vel  pristino  connexu,  omni- 
nb  pendente,  nititur  ea  facultas  quae  vulg^ 
memoria  vocatur.  Observatu  porr6  dignum 


* De  his  vide  “ Locke’s  Essay  on  the  Human  Under- 
standing,*’ 


XV 


est,  quo  saepiiis  aliquae  idearum  series  sese  se- 
cutae sint,  eo  faciliiis  aliam  alia,  rebus  postu- 
lantibus,  revocabit.  Hoc  fundamento  certe 
maxima  ex  parte  pendet  potestas  memoriam 
promptiorem,  probioremque  reddendi ; me- 
moria enim  non  potestas,  mei*o  voluntatis  co- 
namine ideas  revocandi  significatur,  facilitas 
ver6,  qu^,  similitudinis  vel  connexfls  causA, 
sese  consequuntur. 

De  sede  autem  idearum,  et  mutationibus  A 
quibus  pendent,  solAm  constat  eas,  relicto 
cerebro,  quicunque  nervi,  dummodo  salva  sit 
vita,  adempti  sint,  existere  posse ; cerebro 
autem  adempto,  nervis  relictis,  non  posse. 
Cei  : Erasmus  Darwin,  apud  Zoonomiam 
suam, » solus  asseruit  integritatem  nervo- 
rum omnium  quibus  sensus  quilibet  recip- 
untur,  ad  earum  ex  illis  orientium  idearum 
praesentiam  necessariam  esse.  Huic  opinioni 


* Vide  “ Zoonomia,  or  the  Laws  of  Organic  Life,”  sect. 
iii.  4.  4.  vol.  I.  p.  27,  3d  edition. 


nullo  quidem  fundamento  nitenti  Doctor 
Thomas  Beown  ben^  objecit,  * facultatem 
videndi  ex  torpore  nervorum  vis£is  Milto^ 
NEM  nostrum  prius  amisisse  quam  poema  su- 
um nobilissimum,  quo  res  externae  tantd 


* “ Can  we  then  suppose,  that  Milton  described  the 
beauties  of  his  ideal  paradise  without  any  conception  of 
what  he  described ; or  that,  unconscious  of  any  loss,  he 
could  mourn,  with  so  much  apparent  feeling,  his  insensi< 
bility  of 

‘ Day,  or  the  sweet  approacli  of  ev’n,  or  mom, 

Or  sight  of  vernal  bloom,  or  summer’s  rose, 

Or  flocks,  or  herds,  or  human  face  divine  ?’ 

“ Could  the  ?«>K;t'o<rK«ov  of  Homer,  to  use  the  words 
of  Dr  Darwin — the  long  shadow  of  the  flying  javelin— 
liave  been  elegantly  designed  ‘ to  give  us  an  idea  of  its  ve- 
loci ty,  and  not  of  its  length,’  when  the  poet  himself  was  in- 
capable  of  the  idea  ? We  might,  with  as  much  reason,  ex. 
pect,  that  the  rude  materials  of  a building,  ignorantly 
thrown  together,  should  rise  into  a model  of  perfect  archi- 
tectare. If  the  lively  descriptions  of  visual  objects,  which 
delight  and  astonish  us,  in  the  poems  of  Homer  and  Mil- 
ton, have  been  produced  by  the  total  absence  of  ideas, 
who  will  not  abjure  the  useless  pomp  of  knowledge?” — 
Observations  on  the  Zoonotnia  qf  Erasinus  Darwin^  M.  -D. 
by  Thomas  Brofun,  Esq.  p-  109. 

venustate,  tamqiie  accurate  describuntur, 
composuit ; tamen  harum  rerum  ideas,  nervis 
vishs  eodem  tempore  penitus  torpidis,  in  ejus 
mente  extitisse  necesse  est.  Habere  igitur 
asquum  videtur,  ideas  ab  affectionibus  vel  mu- 
tationibus aliquibus  cerebri  oriri  j hariun  au- 
tem natura  prorshs  ignoratur. 

Prius  vero  notandum  est  quam  idearum  ar- 
gumentum dimittimus,  totius  cerebri  integri- 
tatem ad  earum  praesentiam  haud  necessariam 
esse  ; easdemque  partes  sine  idearum,  ac  sine 
sensus  interitu,  adimi  posse. 

Jam  ad  id  genus  sensuum  considerandum, 
qui  animi  adfectus  appellantur,  ventum  est. 
Omnes  sensum  quendam  suavem  nos  perva- 
dentem, inter  pulchritudinem  conspiciendam, 
aliquando  experti  sumus.  Quis  tam  durus  ut 
ne  quidem  ad  moeroris  contemplationem  sen- 
sus quidam  peculiaris  misericordiae  ei  adfue- 
rit.? Qui  denique  gaudium  ad  amici  dilecti 

occursum,  exsultantiamve  nunquam  sensit,  re 
aliqua  magnoperfe  laudabili  peracti  ? Hi,  om- 
nesque  iis  similes  sensus,  animi  adfectus  no- 
minantur : inter  se  autem,  prout  ex  variis 
causis  excitantibus  adortae  sint,  differunt. 

Causae  eorum  remotae  haud  eaedem  sunt  ac 
sensus  simplicis.  Aliquae  agentia  eorum  or- 
ganis applicata,  veluti.  Ut  jam  dictum,  sac- 
chari pauxillum  linguae,  rosa  naribus,  sensu- 
' um  simplicium  causae  excitantes  sunt ; at  ho- 
rum adfectuum  causae  sunt  quaedam  vel  sen- 
suum, vel  idearum  series,  rebus  externis,  vel 
aliis  ideis,  excitatae. 

Nihil  profecto  adhuc  compertum  habemus 
de  eorum  in  systemate  Tiervoso  sede  j quamvis 
satis  apparent  vel  k cerebro  vel  nervis  pen- 
dere. Eos  incipientes  ad  aliquam  apud  pr«- 
cordia  partem  internam,  plerumqu^  vagfe  re- 
ferimus ; unde  forsitan  notio  apud  vulgus,  cor 
esse  omnium  animi  adfectuum  sedem.  Pro- 
babile est  mutationem  nonnullam  in  nervo 

illius  partis  ad  quam  eos  referimus,  effici  j ve- 
risimilius hoc  videtur  ex  effectu,  pressura  in 
quam  partem  eos  experimur,  inducto ; atque 
etiam  ex  illo  quorundam  hujus  generis  adfec- 
tuum  in  cutem  effectu,  unde  quod  vulgo  cutis 
anserina  vocatur,  oritur. 

Hinc  jam  patet  has  affectiones  mutationi- 
bus manifestis  semper  comitari.  Hoc  autem 
concesso,  quaerendum  est.  Quomodo  hic 
tematis  nervosi  status  peculiaris,  adfectus  ani- 
mi dictus,  illas  mutationes  in  quavis  parte 
efficiat ; atque  quamobrem  quidam  sensus  et 
ideae  eas  semper  inducant,  cum  ex  aliis  nun- 
quam oriantur.  De  his  omnibus  vero  penitus 
ignoratur  ; tantummodb  repertum  est  eas,  ab 
iisdem  ac  sensus  simplices  et  ideae,  systematis 
nervosi  legibus  pendere  ; nervorumque  in  qui- 
bus existunt,  et  cerebri,  vel  ejus  saltem  non- 
nullius partis,  integritatem,  atque  connexio- 
nem cerebri  cum  nervis  semper  exigere. 

Superest  alia  etiam  humani  corporis  functio 

generalis,  quae  systematis  nervosi  ope  perfici- 
tur, et  cujus  ratio  jam  reddenda,  contractio 
scilicet  musculorum,  qua  ministri,  pleraque 
maximi  momenti  munera  corporis  humani  ef- 
ficiuntur. Non  nisi  functionis,  de  qui  nunc 
agitur,  ope  concoquimus,  spiritum  ducimus, 
sanguis  movetur,  loquefa,  ambulatioque  fit, 
cum  variis  artuum  motibus  vix  enumerandis. 

Hoc  officio,  nimirum  contractione  muscu- 
lorum, systema  nervosum  fungi  multa  loquun- 
tur. Primbj  musculi  omnes  plurimos  nervos 
accipiunt,  ut,  summotis  integumentis,  videre 
licet.  Haud  dubium  quidem  quin  alii  horum 
sensui  inserviant ; nam  sentiendi,  quamvis  do- 
lorem solum,  facultatem  possident  j alii  tamen 
contractioni  sine  dubio  inserviunt. 

Omnes  rationes  musculorum  contractiones 
ciendi,  id  est,  omnes  stimuli,  ut  vocantur,  in 
duo  genera  dividi  possunt,  eos  scilicet  in  mus- 
culos ipsos,  atque  eos  per  nervos  in  musculos 
agentes.  Pi^ioris  generis  sunt  omnes  stimuli 

mechemici  vel  chymici,  qui  ad  fibram  ipsam 
musculosam  applicati,  in  ea  contractionem 
cient.  Qiii  secundi  generis  sunt,  dividantur 
in  eos  per  nervos  ipsos,  per  medullam  spinse, 
vel  per  cerebrum  agentes.  Exemplum  stimuli 
per  nervum  solum  agentis  nobis  erit,  si,  crure 
amputato,  ad  nervum  poplitis  stimulos  mecha- 
nicos applicemus ; nam  illico  in  musculis  cru- 
ris quibus  ille  suppeditatur,  contractiones  ef- 
ficientur. Idem  verum  est  de  omnibus  hu- 
mani corporis  musculis  voluntariis  dictis,  id 
est,  qui  voluntati  parent,  sed  de  iis  qui  volun- 
tatis imperio  haud  subjiciuntur,  minus  certum. 
Hic  effectus  in  inferius  semper  diffunditur, 
nunquam  nervorum  originem  versus,  atque 
cum  plurimi  nervi  eidem  musculo  suppeditent, 
unius  irritatio  totius  musculi  contractionem 
excitat.  Effectus  similes,  stimulis  medullam 
spin®  afficientibus,  oriuntur,  atque  hi  pariter, 
in  inferius  semper  feruntur.  Cerebro  praete- 
1 ea  ab  agentibus  mechanicis  vel  chy micis  irri- 

tato,  musculorum  omnium  similes  contrac- 
tiones efficiuntur.  Si  vero,  rebus  sic  se  haben- 
tibus, medulla  spinee  secetur,  effectus  irrita- 
tionis in  eos  solos  inducitur  musculos,  qui 
nervos  accipiunt,  vel  a cerebro  directi,  vel 
ea  medullae  spinae  parte  quae  est  supra  divi- 
sionem, et  sic  cum  cerebro  conjuncta.  Ob- 
servandum est  voluntatem  stimulum  esse  in 
musculos  ope  nervorum  agentem,  nam  diviso 
aliquo  nervo,  voluntas  nullam  habet  vim  in 
eos  musculos  quibus  ille,  infra  divisionem  dis- 
tribuitur. 

Res  nonnullae  partibus  quibusdam  corporis 
adhibitae,  partibus  omninb  diversis  aliquandb 
pro  stimulo  sunt.  Ita,  pulvere  aliquo  irritante 
in  nares  immisso,  musculorum  respirationis 
actiones  excitantur,  quibus  aer  vehementer 
per  nasum  emittitur,  ut  materiam  irritantem 
expellat.  Quarundam  materiarum  in  ventri- 
culum actione,  ejus  fibrarum  musculosarum 
contractio  efficitur,  et  eodem  tempore  mus- 

culi  omiiin6  diversi,  abdominis  nemp6,  ad 
contractionem  cientur,  ut  res  nocivae  vomi- 
tione rejiciantur. 

Seriebus  peculiaribus  sensuum  vel  idearum 
contractiones  in  quosdam  musculos  inducun- 
tur ; ita,  moeror  gravis  musculorum  thoracis 
actionem  excitat,  qua  singultus  vel  suspira- 
tiones fiunt.  Cum  risus  commovetur,  musculi 
thoracis  atque  abdominis  ad  actionem  quibus- 
dam sensuum  vel  idearum  seriebus  cientur. 
In  his  et  in  illis  exemplis  autem,  nervorum 
oper^  effectum  propagari  necesse  est  j nervis 
enim  iis  musculis  suppeditantibus  secatis,  li- 
gatis, vel  compressis,  nulla  hujusmodi  con- 
tractio incitatur. 

Rerum  in  musculos  nudos  agentium,  con- 
tractionemque efficientium,  sine  nervorum 
ope  effectum  induci  forsitan  putaremus ; fibris 
vero  musculosis  accurati  inspectis,  nervos  in 
iis  semper  inveniemus.  Fibris  quidem  ad  ul- 
timum dissectis,  aliquae  perexiguae  in  conspec- 

tum  venient,  qua;,' quantiim 'oculi  ipsius  vel 
mcroscopii  ope  videre  liceat,  nullos  nervos 
ostendunt.  Percontari  igitur  potes,  an  in  his 
fibris  contractio  sine  nervorum  ope  inducatur, 
an  nervos  habeant  tam  exiguos  ut  eos  perspi- 
cere non  possimus.  De  hac  re,  inter  cele- 
berrimum Haller»'  atque  nostrum  eruditissi- 
mum Doctorem  JVhytt* *  olim  disceptatum 
est.  " Ille  contractiones  in  fibris  musculosis 
excitari  posse,  rebus  ad  eas  applicatis,  sine 
nervorum  intercessione  affirmavit ; hic  alte- 
ram opinionem  vindicavit ; et  adhuc  sub  ju- 
dice lis  est. 

Probabilius  tamen  videtur  nervos  in  omni- 
bus exemplis  necessarios  esse,  atque  huic 
opinioni  inspectatio  anatomica  fibrarum  mul- 
tum favet ; ramulos  enim  nervorum  videre 


* Vide  “ Acta  Gottingens.”  vol.  II.  p,  134 — 136. 

* Vide  “ Physiological  Essays,  hy  Robert  Whytt,”  M.D. 
&c.  &c.  Professor  of  Medicine  in  the  University  of  Edin- 
burgh,  p.  148,  et  seq. 

possumus,  gradatim  decrescentes,  donec  tam 
exigui  evadant,  ut  nostris  videndi  facultatibus 
haud  percipiantur.  Irritatio  praeterea  unius 
nervi,  fibras  musculorum  quos  adeat  ad  con- 
tractionem nullas  non  ciet  j atque  hinc  patet, 
nervi  ramulos  ad  eas  omnes  suppeditari.  Con- 
stat insuper  acum  tenuissimani  musculi  fibram 
minutissimam  haud  posse  intrare  sine  nervi 
laesione,  quod  ex  dolore  insigni  colligimus. 
Haec  igitur  maxime  suadent  nullam  musculi 
partem  nervis  carere,  mdlamque  musculi  con- 
tractionem sine  nervorum  auxilio  perfici,  il- 
lam ver6  semper  de  hoc  pendere. 

Mutationes  vel  systematis  nervosi,  vel  fibra- 
rum musculosarum,  quibus  contractiones  effi- 
ciuntur, nobis  omnino  incognitae  sunt.'  Plu- 
rimae quidem  theoriae,  vanae  autem  omnes, 
prorsus  ineptae  etiam,  variis  auctoribus  prola- 
tae sunt ; quas  examinare,  vel  redarguere, 
haud  operae  pretium  foret.  Confractiones  in 
fibras  musculosas,  stimulis  quibusdam  ad  eas 

vel  earum  nervum  admotis,  induci  scimus ; 
quomodo  autem  efficiuntur  omnind  ignora- 
mus. Et  profecto  long^  praestat  ignorantiam 
nostram  haud  ignominiosam  ingenui  confite- 
ri, quam  de  re  tam  recondita,  inanibus  com- 
mentis nosmet  irretire.  In  hac  ut  in  multis 
aliis  rebus,  terminum  nostris  investigationibus 
natura  imposuit,  ultra  quem  progredi  haud 
conceditur.  Satis  sit  igitur,  sapientiam  ac 
potentiam  mirabiles  nostri  creatoris  venerari, 
atque  illi  permittere  quae  impenetrabili  vela- 
mine operiuntur. 

In  corpore  sano,  valido,  atque  omnino  ben^ 
se  habente,  singuli  fibrarum  musculosarum 
fasciculi  suos  sibi  proprios  stimulos  habent, 
quibus  solis  ad  contractiones  cieantur.  Aliis 
stimulis  ’ quidem  earum  motus  forsitan  indu- 
cantur j hos  vero  naturales,  vel  sanos  haud 


* Vi  electrica^  scilicet,  vel  gahanica,  vel  etiam  quibus 
dam  aliis. 

vocare  licet.  Actionibus  autem  in  musculis 
vivis  excitatis  benfe  perpensis,  eas  in  duo  ge- 
nera dividere  libet,  voluntarias  scilicet,  atque 
non  voluntarias. 

Imprimis  de  actione  voluntarii.  Nobis 
manum  porrigentibus  ut  aliquid  prensemus, 
haec  nostra  actio  voluntaria  vocatur,  et  alicui 
roganti  qui  ratione  manum  porreximus,  nul- 
lum aliud  respondere  possumus  nisi.  Ita  nos 
voluisse.  Anatomico  vel  physiologo  peritissimo 
idem  est  responsum  ac  rustico  maximi  indoc- 
to. Is  systematis  status  quem  directo  sequi- 
tur actio  musculorum,  voluntas  vocatur;  atque 
omnes  musculos  qui  voluntati  serviunt,  mo- 
tis voluntarii,  qui  non  serviunt  motus  inviti 
vocamus, 

Nil  obstat  quin  plurimae  actiones  volunta- 
riae eodem  tempore  excitentur,  ut  videre  li- 
cet in  sedendo,  stando,  ambulando,  saltando, 
loquendo,  artus  multimodis  movendo,  quae 
omnia  sunt  exempla  motuum  voluntate  geni- 

torum.  Necesse  est  omnem  actionem  volun- 
tariam quibusdam  seriebus  idearum  praecedi, 
unde  oriatur  voluntas  quae  eam  commoveat ; 
atque  certum  est  una  cum  sensu  et  ideis  eam 
existere  posse. 

Voluntatem  quidem,  rem  admodum  occul- 
tam, ut  mea  minimi,  metaphysici  potius  refe- 
rentem, non  est  in  animo  attingere ; omnis 
ejus  conatus  finis  esse  videtur  alicujus  delec- 
tationis adeptio.  Philosophi  quidem  nonnulli 
hoc  motus  principium,  ut  minimi  decens,  re- 
jecerunt j perperam  autem  atque  iniqui,  nam 
formati  sumus,  non  ad  animos  vel  corpora 
prava  inertid  emollienda,  sed  ut  nosmet  bonis 
-artibus  strenui  exerceamus;  et  ad  hoc  vo- 
luptatis spe  allicimur  ; nostrge  actiones  autem 
pro  genere  voluptatis  quam  appetimus,  bonee 
vel  malas  sunt. 

De  sede  et  naturi  mutationum  quarum  ope 
voluntas  actiones  musculorum  excitat,  solum- 
modo constat,  eas  in  systematis  neroosi  aliqui 

parte  effici.  CereiDri,  vel  ejus  saltem  nonnul- 
lius partis,  nervi  ad  musculum  euntis,  et  me- 
dullas spinas,  cum  musculo  nervi  ex  ed  orti 
suppeditant,  integritatem  necessariam  com- 
pertum est  j sed  in  qua  parte  vis  voluntaria 
incipit,  et  quomodo  propagatur,  effectusqiie 
suos  proprios  in  musculos  inducit,  omnino  in- 
cognita sunt. 

Mutatio  in  musculum  voluntate  inducta 
perbrevis  esse  videtur,  nam  quo  tempore  ces- 
sant ejus  conatus,  cessat  etiam  musculi  con- 
tractio. Musculos  verb  voluntatis  conatu  diu 
contractus,  vel  sese  sine  idoneis  intervallis, 
saep^  et  valide  contrahens,  mox  incipit  dolere, 
tam  que  immani  tandem  dolet,  ut  necesse  sit 
conamen  voluntatis,  contractionem  efficiens, 
per  spatium  satis  longum  intermittere. 

- Haud  rit^  compertum  habemus,  an  iidem 
nervi  contractionem  efficientes,  ad  sensum  eo- 
dem tempore  conferant,  atque  etiam  an  sen- 
sui unquam  inserviant.  Cum  sensum  fatiga- 

tionis  experiamur,  dubitandum  est,  nec  facilfe 
judicatu,  an  iidem  nervi  contractiones  exci- 
tent, ac  illum  sensum  communicent. 

Motus  invitos  in  duas  species,  eos  scilicet 
consensu  cum  aliis  partibus,  eosque-  stimulis 
musculo  ipsi  admotis ' excitatos,  dividamus. 
Motus  a consensu  pendentes,  ex  applicatione 
stimuli  alicujus  parti  sentienti  nonnihil  dis- 
tanti, oriuntur ; motus  autem  alterius  speciei 
ex  actione  rei  stimulantis  in  musculum  ipsum, 

vel  potius,  in  membranam  tenuem  eum  obte- 

\ 

gentem,  enascuntur. 

Aliqua  res  pungens  in  nasum  immissa,  et 
quaelibet  materia  laryngem  irritans,  sensum 
excitant,  qu4  multorum  musculorum  distan- 
tium, scilicet  respirationis,  motus  cientur, 
quibus  sternutatio  et  tussis  commoventur,  ad 
materias  nocuas  rejiciendas.  Haec  etiam  effi- 
ciuntur, cum  propter  statum  corporis  vel  in- 
jurias cerebri,  sensus  omninb  desit. 

Varii  animi  adfectus  a quibusdam  sensuum 

vel  idearum  seriebus  orti,  consensus  ope  quos- 
dam musculos  in  motum  cient.  Alise  ideje 
musculos  vultus  excitant,  atque  arrisionem 
afferunt  j aliae  musculos  respirationis  ad  risum 
efficiendum,  alias  ad  moerorem  exprimendum 
commovent.  Metus,  spes,  amor,  odium,  pu- 
dor, suas  cuique  proprias,  habent  imagines, 

I 

statu  musculorum  effectas. 

Hi  a consensu  pendentes  motus,  in  muscu- 
los voluntarios  prascipufe,  vel  etiam  omnino  in- 
ducuntur, nam  eos  ad  motus  invitos  posse 
cieri  certum  est;  incertum  autem  an  musculi 
non  voluntarii  ad  hujus  generis  motus,  in  sano 
corpore  saltem,  unquam  cieantur.  Minimi 
dubitandum  quin  duge  motuum  species,  volun- 
tariorum scilicet,  eorumque  k consensu  ori- 
entium in  corpore  eodem  tempore,  sed  miniis 
certum  an  eodem  musculo,  excitari  possint. 

Actionem  musculi  a consensu  commoti,  vo- 
luntatis conatu  angeri  posse,  atque  impediri 
etiam  si  ex  stimulo  debili  orta  sit,  verisimile 

est ; hunc  elFectum  autem  musculis  adversa- 
riis excitandis,  haud  stimulo  ipso  reprimendo, 
praestamus. 

‘ Quod  ad  causas  hujusmodi  actionum  spee- 
tat,  quae  ex  quibusdam  ideis  oriuntur,  origi- 
nem suam  in  cerebro  habere,  efFectumque 
muscido  ad  motum  cito  per  nervum  propa- 
gari necesse  est.  Hosce  motus  autem  stimu- 
lis ad  partes  remotas  applicatis  excitantibus, 
effectus  imprimis  a parte  stimulata  ad  cere- 
brum, nervorum  ope,  propagari  videtur  j ex- 
inde ad  partem  quse  consensu  excitetur.  Rem 
sic  se  habere  prorsus  necesse  est,  cum  cere- 

. I 

brum  sola  sit  idearum  sedes,  atque  centrum 
omnium  systematis  nervosi  partium.  In  qui- 
busdam tamen  actionibus  a consensu  penden- 
tibus, effectum  magis  directd  excitari  forsitan 
putaremus  j nervis,  exempli  gratiA,  partis  sti- 
mulatae, nonnullam  in  eorum  cursu,  cum  ner- 
vis musculi  in  consensum  excitati,  connexio- 
nem habentibus.  In  hoc  exemplo,  effectum  ex 

uno  ad  alterum  nervum  directd  communicari 
haud  absurdum  existimare/  Veram  tamen  si 
habemus  nervorum  structurae  notitiam,  mi- 
nime verisimilis  haec  opinio  j nam  ex  observa- 
tionibus constat,  inter  fibras  nervorum,  quam- 
vis aliae  cum  aliis  saep^  concurrant,  nullam 
esse  veram  connexionem  j utraque  enim  in 
su^  sibi  propria  vagina  omninb  sejuncta  tene- 
tur j ideoque  inferendum  est  consensum  nun- 
quam h nervo  ad  nervum  directo  propagari.* * 
An  connexio  nervorum  in  medulla  spinae  sa- 
tis sit  ad  consensum,  valdi^,  dubium  est ; nam 
nullae  sunt  adhuc  observationes  quae  rem  mi- 
niis incertam  reddant.  Et  profecto  quamvis 
physiologiis  quidam  Gallicus,^  nonnulla  de  hac 


* Vide  Scarpa, — Annot.  Anatom.  p.  110. 

* Distributio  tamen  portionis  durse  septimi  paris  nervo- 
rum, pari  vagi,  atque  magni  sympathetici,  multum  suadet 
consensum  directi  inter  nervos  communicari;  non  ideo 
tamen  credendum  esU 

* Vide  “ Exp^riences  sur  le  Principe  de  la  Vie,  &c.  &c. 

re  experimenta  in  bestias  facta  nuper  protu- 
lerit, omnia  admodiim  incerta  sunt,  et  ad  cor- 
pus humanum  haud  temere  referenda. 

Altera  motus  inviti  species  actiones  cordis, 
arteriarum,  canalis  intestini,  organorum  secer- 
nentium, complectitur.  Haec  omnia  stimulis 
iis  quasi  directis  admotis,  cor  et  arteriae  s^an- 
guine,  canalis  intestinus  cibo,  aliisque  rebus 
in  eum  immissis^  organa  secernentia  variis 
fluidis  h quibus  suas  materias  secernunt,  exci- 
tantur. Sanguine  in  cor  vel  arterias  influente, 
ciboque  eodem  modo  intestinis  applicato,  at- 
que membranam  tenuem  musculos  e quibus 
componuntur,  obtegentem  contingente,  fibrae 
musculosae  ad  contractionem  stimulantur,  qua 
sanguis  ^ corde  in  arterias  dimittitur,  per 
arterias  ad  earum  extremitates  impellitur, 
atque  sic  per  venas' suum  perficit  circuitum  ; 


Par  M.  Le  Gallols,  Docteur  en  Medicine  de  Ia  Faculte  de 
Paris,  &c.  &c.” 

cibusqiie  iri  ventriculum  receptus,  intestinis 
tum  se  astringentibus,  tum  relaxantibus,  de- 
pellitur. Hujusce  generis  motus  imperium 
voluntatis  nullo  modo  agnoscunt ; nec  habe- 
mus eos  retardandi,  nec  accelerandi,  volunta- 
/ 

tis  conatu,  potestatem. 

Inter  musculos  inviti  motils,  eosque  volun- 
tati subjectos,  hoc  maxumfe  interest,  quod  hi, 
continuA.  actione  ita  defatigantur,  ut  tandem, 
imperiosA.  necessitate  eam  intermittere  coga- 
mur; sin  minhs  autem  huic  auscultemus, 
immanis  dolor,  virium  amissio,  et  tandem  mors 
ipsa  illi  finem  imponent ; ex  illis  verd,  quam- 
vis per  centum  vel  etiam  plures  annos,  sine 
ulla,  intermissione,  sese  exercuerint,  sensum 
defatigationis  nunquam  percipimus. 

Quomodb  ver6  idonei  stimuli  fibras  muscu- 
losas non  voluntarias  ita  afficiunt,  ut  motus 
facessant,  difficile  explicatu.  Pressus  forsitan 
sanguinis  mechanicus  ad  contractionem  cordis 
ciendam  satis  polleat ; haud  desunt  tamen 

quae  suadent  stimulos  motus  inviti,  tam  chy^- 
micbi  quam  mechanich  agere ; varia  enim  flui- 
da varios  effectus  praestant ; probfe  porro  cog- 
nitum habemus  minimam  sanguinis  mutatio- 
nem chymicam^  facultatem  ejus  cordis  ciendi 
multum  mutare. 

Nonnullis  auctoribus’  haud  mediocribus 
placuit,  impotentiam  voluntatis  in  hujus  gene- 
ris musculos  huic  imputare,  quod  hi,  ut  dicunt, 
nervos  h gangliis^  sive  nodis  ilhs,  qui  in  qui- 
busdam partibus  inveniuntur,  accipiunt.  Haud 
facile  intellectu,  quomodo  haec  opinio  orta  sit, 
chm  prob^  constet,  ut  nihil  magis,  multos 
musculos  voluntarii  motus,  nervos  suos  h 
gangliisy  multosque  inviti  motus,  h cerebro, 
vel  meduM  spinae,  sine  horum  interventu,  ac- 


‘ Vide  Johnstone  “ On  the  Use  of  the  Ganglions.” 
Bichat — “ Anatomie  Generale.” 

cipere.^  De  natura  et  usu  gangliorum  nihil 
revera  certum  habemus. 

Annumerantur  interdum  quidam  musculi 
medii  generis  inter  parentes  voluntati,  et  non 
parentes  j hi,  ut  auctoribus  placet,  sunt  qui 
respirationi  inserviunt,  nimirilm  septum  trans- 
versum, musculique  thoracis  atque  abdominis, 
cum  nonnullis  aliis.  An  hi,  revera,  in  sejunc- 
tum genus  seponi  debeant,  minimi  mihi  vide- 
tur ; eos  voluntate  regi,  cum  adhibeatur  ani- 
mi attentio,  ut  accelerare,  vel  retardare,  vel 
etiam  pro  tempore  omnino  impedire  eorum 
motus  possimus,  certissimum  est ; mox  ver6, 
consensu  quodam  necessario,  constante,  atque 
etiam  imperiosissimo,  quem  in  musculis  vo- 
luntarii motus  solis  locum  habere  suprk  dixi- 
mus, contractiones  solitas  efficere,  coguntur. 


* Ex  eo  quod  quinti  paris  ramuli,  nervorum  spinae  por- 
tiones posteriores  musculis  voluntarii  motus,  par  vagum 
musculis  inviti  motus  distribuuntur. 

Patendum  verd  est,  eos  in  aliis  musculos  vo- 
luntarios, aliis  non  voluntarios  multum  referre. 
Sed  judicent  alii. 

De  hominis  vigilantis  systemate  nermso, 
hactenus  locutus,  nunc  ad  intercapedinem 
ejus  nonnullarum  functionum  considerandam 
transeo.  Homo  enim  ad  solita  vitje  munera 
non  omni  tempore  valet;  eorumque  igitur, 
sensus  saltem  et  motus  voluntarii,  intermis- 
sione interdum  opus  est.  Heec  intermissio 
somnus  vocatur.  Varia  autem  temporis  spa- 
tia diversi  homines,  iidemque  diversis  tempo- 
ribus, somno  occupant;  plerumqufe  tamen 
horas  circiter  octo  hoc  statu  plds  miniisve 
perfecto,  quotidie  consumuntur. 

Artubus  nostris  somno  gravi  implicitis,  sen- 
shs  nullo  modo  conscii  sumus ; rebus  tamen 
quibusdam  eum  per  vigiliam  inducentibus 
quodammodb  affici  videmur.  Plurimi  in  vehi- 
culo iter  facientes  bene  dormiunt ; illo  vero 
consistente,  statim*  expergiscuntur.  Neiiio 

per  praelectionem  frigidam,  languidam,  quem 
aliquando  non  occupat  somnus ; conclusio 
ver6  ei  finem  repenti  imponit.  Inter  haec, 
haud  dubium  quin  nervus  auditus  impressiones 
sonorum  acceperit ; quae  quendam,  ut  vide- 
tur, effectum,  nullum  tamen  sensum  praestite- 
runt. Alta  quies  omnes  ideas,  omnem  motus 
voluntarii  facultatem  nobis  adimit  j nec  ratio- 
cinari, nec  recordari  in  eo  statu  possumus. 
Nequis  vel  somnia,  vel  per  somnum  ambula- 
tiones, hic  mihi  "^objiciat  5 nam  de  his,  quae 
quidem  in  somno  profundo  minimi,  existunt, 
posthac  inter  varietates  somni  erit  locus  di- 
cendi. Pergunt  tamen  per  somnum  quam 
perfectissimum  variae  actiones  a consensu 
pendentes,  ut  respiratio,  omnesque  motus  in- 
viti stimulo  directo  excitati,  scilicet  cordis,  ar- 
teriarum, intestinorum,  &c.  quamvis  fortass^ 
nonnihil  lentiores. 

Somnum  vigilia  duplb  plerumqu^  longior 
excipit,  inter  quam  ad  omnes  functiones  va- 

lemus ; sensus  et  ideas  denu6  habemus  ; vim 
suam  voluntas  iterum  exercet.  Finem  versus 
vigiliae,  languidi,  miniisque  ad  motus  volunta- 
rios apti  evadimus;  ideae  minimi  distinctae 
sunt,  atque  nobis  sese  offerre  gradatim  ces- 
sant ; sensusque  solitis  causis  haud  incitantur. 
Somni  finem  versus,  status  corporis  vald^  mu- 
tatus est  ; causae  antea  debiliores,  quam  ut 
sensus  suscitarent,  jam  ad  eos  incitandos  va- 
lent ; ideae  renovantur ; vim  suam  voluntas 
reperit.  ' 

Somnum  ex  aliqui  systematis  nervosi^  cerebri 
praesertim,  statfls  mutatione  pendere,  docent 
omnia  quae  de  ejus  natur4  atque  effectibus,  su- 
pr^  diximus ; de  harum  tamen  ratione  pror- 
shs  ignoratur.  Mal^  omninb  physiologi  varias 
ejus  causas  intimas  finxerunt.  Fluido  in  ner- 
vis miniis  abundanti ; laminis  cerebelli  collap- 
sis; cerebro,  humoribus  in  eo  per  vigiliam 
collectis,  compresso  ; impetui  sanguinis  cere- 
brum vershs  imminuto,  varii  auctores  eum  in- 

eptfe  tribuerunt.  Causa  ejus  dlii,  forsitan  sem- 
per,  ni  fallor,  recondita  manebit ; quia  scilicet 
explicatio  sua  ab  explicatione  causae  abditae 
sensfts,  idearum,  motus  voluntarii,  quorum  dis- 
cessio solummodd  esse  videtur,  omninb  pen- 
det. 

His  demum  generalibus  de  sensu,  ideis,  ani- 
mi affectionibus,  potestate  musculorum  sese 
contrahendi,  et  somno,  utcunque  exiguis,  at- 
que imperfectis,  traditis,  jam  de  varietatibus 
quae  in  aliis  hominibus,  iisdemque  ali^s,  obser- 
vantim,  pauca  mihi  dicenda. 

Homo  homini,  quoad  sentiendi  facultatem, 
multum  interest ; alius  enim  alio,  promptius 
atque  accuratius  impressiones  rerum  organis 
videndi,  audiendi,  olfaciendi,  gustandi,  tan- 
gendi, oblatarum,  percipiunt.  Hoc,  ut  vide- 
tur, a diversitate  structurae  organorum  conge- 
niti, magni  ex  parte  pendet ; de  naturi  cocli 
sub  quo  degunt  homines  j sed  praecipui  de 
culturi  variis  facultatibus  adhibiti. 

In  eodem  etiam  homine,  vis  singularum 
partium  sentiendi,  haud  parum,  diversis  tem- 
poribus, variat.  Sensus  enim  omnes  inter- 
missione validiores  fiunt;  nimi^  vel  crebri 
exercitatione  tandem  fatiscunt,  eorum  organis 
non  ut  antea  agentibus.  Nobis  e tenebris  in 
locum  perlucidum  egredientibus,  oculi  nimia 
luce  perstringuntur.  Corpore  ahquandiu  fri- 
gori exposito,  ex  quolibet  caloris  gradu,  im- 
pressio caloris  solit4  major  est.  E clara  luce 
in  cameram  nonnihil  obscuram  si  ingrediamur, 
res  quam  maximas  haud  perspicere  possumus; 
brevi  autem  in  conspectum  gradatim  veni- 
unt.* 

Sensus  nonnunquam  pro.  temperie  organo- 
rum vel  augetur,  vel  minuitur ; ut  in  tactu, 
olfactuque  praecipui  videre  licet ; quipp^,  in- 

* Aniiehis  BRUNONIS,  an  DARIVINII sententias 
credendum  est,  an  neutrius  ? Uterque  fortasse  rem  prope 
tetigit,  neuter  omnino.  Vide  “ Brunonis  Elementa  Me- 
dicina: etiam  “ Zoonoraia,  by  E.  Darwin,  M.  D.’^ 

gente  frigore  aliquand6  fere  abolentur.  A 
statu  quoque  vasorum  sanguinem  vehentium 
sensus  multum  pendet ; in  partibus  enim  in- 
flamtnatis  mirifici  augetur,  et  quae  sanae  nul- 
lum fer^  habent,  scilicet  ossa,  cartilagines, 
tendines,  &c.  inflammatae  ingente  dolore  a 
levissimis  impressionibus  afficiuntur.  Quae 
partes  solitas  impressiones  nullo  suo  incom- 
modo sanae  accipiunt,  easdem  inflammatae  vix, 
aut  ne  vix  quidem  sustineant.  Docent  lucis 
in  Ophthalmia,  lucis  et  sonorum  in  phrenitide 
effectus. 

Cerebro  compresso,  aut  concusso,  nunc  per 
totum  corpus,  nunc  per  quasdam  partes,  fa- 
cultas sentiendi  vel  prorshs  aboletur,  vel  sal- 
tem plhs  minhsve  minuitur.  Nonnulli  credunt 
vim  sentiendi  non  solum  pressuri  in  cerebruna 
auct^,  at  etiam  diminutd  minui  posse.  Videre 
licet  in  syncope,  quae  ex  sanguinis  impetu  ca- 
put versus  diminuto  oritur.  Facultas  cordis 
sentiendi  hoc  it^  debilitatur,  ut  sanguinis  sti- 

mulus  solitus  ejus  fibras  ad  contractionem 
ciere  nequeat  j liinc  animi  deliquiumj  sive 
syncope» 

Varim  raaterim  ori  applicatae,  vel  in  cana- 
lem alimentarium  immissae,  mirabilem  potes, 
tatem  habent  sentiendi  facultatem  augendi, 
vel  minuendi.  Hujus  generis  sunt,  opium, 
hyoscyamus,  nicotiana,  digitalis  purpurea,  bel- 
ladonna^  cicuta,  succus  aconiti,  arsenicum, 
cBther,  alcohol^  oleum  amygdalinum  distilla- 
tum,  cum  multis  aliis.  Ex  opio  haud  ita  larg^ 
assumpto,  indicia  facultatis  sentiendi  imminu- 
tae  statim  oriuntur,  quae  stupor,  sensus  amis- 
sio, mors  ipsa  nonnunquam  sequuntur.  Olei 
amygdalini  distillati  quantitas  tam  minuta  ut 
sensus  fer^  decipiat,  linguae  apici  applicata, 
similes  effectus  ac  opium  larg^  assumptum 
praestat.*  Inter  physiologos  dubitatum  est,  quo- 

• Vide  “ Mr  Brodie’s  Experiments  and  Observations  on 
the  Aetion  of  Poisons  on  the  Animal  System,”  Pliiloso- 
phical  Transactions  for  1811,  p.  178,  208. 

jnodo  hae,  aliaeque  ejusdem  generis  materiae 
suos  inducant  effectus,  an  per  nervos,  an  in 
massam  sanguinis  receptae.  Nunc  tamen  in- 
ter omnes  constare  videtur,  plerasque  earum, 
saltem  quae  ex  frugibus  derivantur,  in  nervos 
ventriculi  prirab,  atque  per  eos  in  cerebrum 
• agere.  lies  plurimae  in  pulmones  receptae, 
ut  tabaci  fumi,  atheris  vel  alcoholis  vapores, 
gasay  oxidum  nitrosum^  atque  oxidum  gaseosum 
carbonis,  dicta,  eosdem  ac  materiae  supra  me- 
moratae in  ventriculum  immissae,  effectus  prm- 
stant ; earumque  actione  continuati,  facultas 
sentiendi  prorsis  aboletur.  Hae,  sine  dubio, 
in  cerebrum,  per  nervos  partium  quibus  ap- 
plicantur, agunt. 

De  plerisque  his  causis  in  cerebrum  per 
nervos  partium  remotarum  agentibus,  statum- 
que corporis,  quoad  sensum  mutantibus,  no- 
tandum est,  earum  vires,  frequente  cum  in- 
tervallis repetitione,  multim  minores  evadere; 
unde  necesse  est,  ad  eosdem  effectus  indu- 

cendos,  quantitatem  adhibitam  gradatim  au. 
geri.  Hoc  de  opio  nemo  ignorat ; usui  ejus 
parum  assueti,  eadem'  quantitate,  quae  assue- 
tos minime  aflficiat,  necantur.  Sunt  porro 
variae  corporis  conditiones  morbosae,  harum 
rerum  actionem  mirum  in  modum  impedien- 
tes, it^  ut  soliti  earum  effectus  haud  obser- 
ventur. In  morbo  qui  tetanus  vocatur,  opii 
quantitas  quadringenties  major  e^  ad  suos 
effectus  in  sanitate  praestandos  sufl&ciente, 
nonnunqu^m  nullo  effectu  adhibita  est. 

Multum  inter  se  homines  quod  ad  ideas 
differunt.  In  nonnullis,  cum  mirabili  facili- 
tate, ideae  similitudine  vel  priore  connexu  re- 
vocantur ; huic,  ut  videtm’,  debentur  ingenia 
caeteris  praestantia.  In  iis  quibus  ideae  priore 
connexu  praecipui  excitantur,  sunt  quaedam 
varietates,  ^ quibus  pendent  variae  memoriae 
species,  scilicet  fida,  vel  infida,  prompta  vel 
imprompta.  Ad  hoc  intelligendum,  recorda- 
ri necesse  est,  ideas  quondam  excitatas,  diii 

vel  brevi  retiriferi  posse  ; cum  diii  retentas  sunt 
fida,  brevi  infida,  memoria  vocatur.  In  aHo 
ideae  perlucidae  impressionum  semel  experta- 
rum nulla  difficultate  percipiuntur ; alii  opus 
est  crebrd  repetitione,  ut  facili  prioris  con- 
nexus caus^  excitentur;  alius  poema  semel 
lectum  recitare  potest,  alius  crebrb  relectum 
non  potest ; ille  memoriam  promptam,  hic 
impromptam  habere  dicitur.  Ex  iis,  quorum 
inemona  a similitudine  praecipue  pendet,  sunt 
alii  conspicua,  alii  autem  vald^  exigui  ad  ideas 
inducendas  egentes ; hinc  forsitan  maximi 
pendent  varietates  ingenii  inter  homines. 
Quidam  memoriam  quod  ad  quasdam  idea- 
rum species  fidiorem  vel  promptiorem  habent; 
hi  memoriam  generum  peculiarum  habere  di- 
cuntur. 

Apud  ejusdem  hominis  ideas  varise  causae 
plurimiim  valent.  Cerebrum  praeter  solitum 
compressum,  impetus  sanguinis  id  vershs  auc- 
tus  vel  imminutus,  magnam  habent  potenti- 


XLVIIl 


am  in  eam  idearum  seriem  memoriam  voca- 
tam.  Inflammatio  alicujus  cerebri  partis^ 
proclivita/tem  ad  quasdam  ideas  augere  vide* 
tur ; atque  solitum  inter  eos  connexum  sol- 
vere 5 hinc  delirium.  Excitatio  idearum,  ac- 
tione quarundam  materiarum  in  varias  corpo- 
ris superficies,  ut  opii  in  canalem  alimentari- 
um, oxidi  nitrosi  in  pulmones,  caloris  vel  fri- 
goris in  cutem,  multfim  afficitur.  Haec  in  ce- 
rebrum per  nervos  agere  videntur.  Sunt  quae- 
dam cerebri  conditiones  excitationem  idea- 
rum maxumfe  afficientes,  ut  in  nianui  videre 
licet.  Huic  morbo  mirabilis  est  proclivitas 
ad  quasdam  ideas  ; attamen  insigne  illius  in- 
dicium est  soliti  earum  connexus  solutio ; 
aegrotans  quippe  penitus  obliviscitur  ejus  quod 
ad  res  externas  conditionis.  Hujus  rei  ratione 
habita,  pleraque  illius  status  signa  facillima 
explanatu  erint. 

Adfectus  animi  haud  parum  variant  quibus- 
dam materiebus  ad  canalem  intestinum,  vel 

ad  pulmones  applicandis,  ut  vino,  opio,  oxido 
nitroso,  et  similibus.  Quaedam  porr6  cerebri 
et  nervorum  conditiones  multum  augent  pro- 
pensionem ad  quasdam  harum  affectionum 
species,  ut  mania  ad  iram,  hy  st  er  ia  ad  moero- 
rem. 

Quod  ad  motus  musculorum  homines  inter 
se,  idemque  sibi  variis  temporibus,  admodhm 
dispares  sunt.  In  diversis  hominibus  excita- 
tio musculorum  a quolibet  stimulo  valde  di- 
versa est,  quod  forsitan  de  fabric^  congenita, 
vel  constitutione  magna  ex  parte  pendet. 

In  eodem  homine  potestas  contrahendi  ali- 
cujus  musculi,  a conditione  sanguinis  per  eum 
motus,  a temperie,  atque  ab  ipsius  crebri  vel 
rari  actione,  haud  parum  afficitm*.  Motus 
sanguinis  tardatus,  calor  imminutus,  eam  ple- 
rumque minuunt,  crebra  actio  verd  auget. 
Variae  res  in  cerebrum  agendo,  vim  contra- 
hendi omnium  musculorum  afficiunt  j hujus 

generis  sunt,  compressio  cerebri,  sanguinis 
quod  ad  compositionem  conditio,  quaedam 
sensuum  vel  idearum  series,  dolor  immanis,  et 
nonnullas  materias  quibusdam  superficiebus 
applicatas.  Opium,  vinum,  alcohol^  ventiicu- 
lo,  oxiduw,  Tiitrosum  pulmonibus,  nicoticina,  in- 
testinis, vel  etiam  superficiei  externae  admo- 
ta, vim  contrahendi  omnium  musculorum 
plerumque  augent  j hoc  augmen  tamen,  illo 
ex  oxido  nitroso  oriente  excepto,  lege  stabiliti 
diminutio  sequitur  j magna  verd  earum  rerum, 
pr^sertim  nicotiance^  quantitate  adhibita,  fa- 
cultas musculorum  sese  contrahendi  extem- 
plb  et  penitus  deletur. ' In  nonnullis  conspec- 
tus sanguinis  e vivo  corpore  fluentis,  in  aliis 
quidam  odores,  haud  ingrati  etiam,  in  omni- 
bus dolor  immanis,  vim  contractionis  in  corde 
minuunt,  atque  etiam  syncopen  nonnunquam 
inducunt. 

Ideas  animique  adfectus  summo  imperio  po- 
tiuntur in  vim  musculorum  sese  contrahendi, 

ad  eam  augendam  vel  imminuendam  ; gaudia 
um  motus  cordis  accelerat,  mceror  retardat, 
metus  et  solicitudo  non  solum  retardant,  sed 
it^  afficiunt,  ut  palpitatio  gignatur.  Ira  atque 
pudor  cor  et  arterias  admodum  excitant; 
pudor  porro  vasa  minuta  expertia  coloris  fa- 
ciei et  colli  excitare  videtur,  ut  sanguine  in- 
tegro impleantur  ; unde  rubor  in  iis  partibus. 

E cordis  motibus,  harum  rerum  actione,  ac- 
celeratis, retardatis,  vel  intermissis,  facillimum 
quomodd  formae  quaedam  loquendi,  omnes 
nostras  affectiones  animi  cordi  referentes,  or- 
tae sint,  est  intellectu. 

Plurimae  existunt  diversitates  vis  voluntatis 
in  musculos  voluntarii  motus  ; praecipui  quo- 
ad velocitatem  qua  in  aliis  hominibus,  atque 
iisdem  alias,  eos  in  motum  ciet.  Quo  fre- 
quentius actionem  quamlibet  exerceamus,  eo 
facilius  postea  poterimus  eam  efficere.  Vi- 
dere licet  in  puero  inter  scribere  discendum; 
primo  nullam  fere  potentiam  habet  in  muscii- 

los  huic  arti  inservientes  ; gradatim  vero  mus- 
culos  necessarios  idoneo . modo  commovere 
discit. 

Usus  igitur  non  velocitatem  solam,  sed  eti- 
am accurationem  motfls  voluntarii  adjuvat  j 
hinc  porrd  magni  ex  parte  pendet  dexteritas 
i nonnullis  in  quibusdam  artibus  adepta  j 
unumque  ex  multis  est  commodis  k labore 
dividendo  orientibus.  Tam  insignes  sunt  ac- 
curatio atque  velocitas  motus  voluntarii  quae 
usu  adipiscuntur,  ut  quidam  philosophi  sibi 
persuasum  habuerunt,  motus  hujus  generis 
tandem  k voluntatis  arbitrio  solutos  esse,  ac 
connexus  prioris  causa  solummodb  excitaii. 
Hanc  opinionem  ab  auctoribus  haud  parvi 
nominis,  scilicet  Doctoribus  Hartley,^ 


* Vide  **  Observations  on  Man,”  vol.  I.  p.  108.  Ubi 
haec  opinio  cum  doctrina  valde  obscura  de  vibrantibus  im- 
plicita invenitur. 

• “ I conceive  it  to  be  a part  of  our  constitution,  that 
what  we  have  been  accustoraed  to  do,  we  acquire  not  oniy 

BERKELEVi* *  prolatam  atque  vindicatam,  eru- 
ditissimus Professor  Dugaldus  Stewart/'  pror- 
siis,  ut  opinor,  resolvit. 

Nonnulla  cerebri  nervorumque  vitia  vim 
voluntatis,  nonnunquam  per  totum  corpus, 
saepiiis  ver6  per  aliquos  tantummodo  muscu- 
los, adimunt ; unde  paralysis,  sive  resolutio 
nervorum.  Paralysis  plerumquO  unum  cor- 
poris latus  solum  resolvit ; interdum  verO  in 
dimidium  corporis  inferius  inducitur  ; haec  pa- 
raplegia, illa  hemiplegia  vocatur.  In  paralysi 
aliquando  non  solum  motus  voluntarii,  sed  eti- 
‘am  calor  artuum  solutorum  amittitur ; quod  ar- 


a facility,  but  a proneness  to  do  on  like  occasions;  so  that 
it  requires  a particular  loill  and  ^ort  to  forbear  it,  but  to 
do  it,  requires  very  often  no  xnll  at  ali.” — Essays  on  the 
Active  Powers  of  Man,  by  Thonias  Reid,  D.D.p.  118, 119, 
lif  edition. 

* Vide  “ Siris,  a Chain  of  Philosophical  Reflections,” 
Scc.  &c.  by  George  Berkeley,  D.D.  late  Bishop  of  Cloyne, 
sect.  257. 

* Vide  “ Elem.  of  the  Philos.  of  the  Hum.  Mind,”  vol. 
T.  p.  109.  et  seq. 

terias  ipsas  paralyticas  denotat.  Omnis  niot6s 
voluntarii  sensiisque  amissio  apoplexia  vocatur. 
Causm  harum  affectionum  sunt,  cerebri  vel 
nervorum  quomodocunqu^  inducta  compres- 
SIO  j aut  eorundem  conditio  atonica  ; calor  vel 
frigus  immodicum,  functiones  ventriculi  tur- 
batae, venena  qumdam  nervis  officientia,  ut 
fumi  plumbi,  argenti  vivi,  et  quae  simdia  sunt. 

Aliud  vitium  in  musculos  voluntarios  a 
-causis  cerebrum  nervosque  malh  afficientibus 
inductum,  spasmus  vocatur ; actio  scilicet 
musculorum  vehemens,  abnormis,  quam  vo- 
.luntas  nequit  dirigere.  In  duo  genera  divi- 
ditur, tonicum  et  clonicumy  quorum  exempla, 
illius  tetanus.,  hujus  epilepsia  et  hysteria  osten- 
dunt. Tetanus  contractione  musculorum  in- 
vita, vehemente,  abnormi,  constante,  dignos- 
citui  5 in  epilepsid  verb  et  hysteria  contractio 
cum  relaxatione  alternat.  Tetanus  4 frigore 
ingente,  vel  nervo  puncto  aut  lacerato  ple- 
rumque oritur  j epilepsia  et  hysteria  varias 

causas  debilitantes,  aequ^  ac  irritantes  agnos- 
cunt. . . 

Superest  alius  causarum  in  cerebrum  et 
nervos  agentium  effectus,  motus  scilicet  vo- 
luntarii haud  rit^  peracti.  Hi  tremores  vo- 
cantur, atque  variis  rebus  variis  corporis  par- 
tibus adhibitis  inducuntur;  cujusmodi  sunt 
frigus  cuti,  aeres  quidam  pulmonibus  appli- 
cati, nonnullae  sanguinis  conditiones,  varia 
noxia  a prava  concoctione  orientia,  ventricu- 
lumque i aut  intestina  gravantia,  vermes  in  iis 
hospitanteS,  dentitio,  odores  nocentes,  venena 
quaedam,  a quibus  singulis,  vel  solis,  vel  con- 
junctis, haud  raro  oritur  quae  chorea  sancti 
viri  vocatur.  . . , / 

Motus  voluntarii  insuper  variis  idearum  se- 
riebus,  atque  variis  animi  affectionibus  haud 
parum  afficiuntur,  sic  metu,  ir^i,  terrore,  spe, 
gaudio,  amore,  aliisque  ejusdem  generis,  vel 
fortiores,  vel  imbecilliores,  vel  omninb  ener- 

ves  evadimus,  alitferve  tremores,  cbnvulsiones, 
aliique  effectus  gignuntur. 

Expediendas  jam  sunt  varietates  somni.  Ac- 
cedente somno,  omnes  sensus  nostri  debilio- 
res fiunt,  ide^  confusm,  motus  voluntarii  lan- 
guidiores.  Post  somnum  perfectum,  natura- 
lem,  satis  di{i  perstitum,  refecti  expergisci- 
mur,  sensus  vividi,  ide«  ordinatas,  motusque 
voluntarii  faciles,  alacres  fiunt.  Variis  horni- 
nibus,  et  adeo  reficiantur,  variis  dormiendi 
spatiis  opus  est ; aliis  quinque  horm  sufficiunt ; 
alii  decem,  vel  duodecim  egent. 

Ees  quadam  somnum  promovent,  aliie  im- 
pediunt.  Prioris  generis  sunt,  silentium,  te- 
nebias,  calor  modicus,  frigus  ingens,  leves  in 
sensuum  organa,  vel  in  mentem  impressiones, 
quales  inducunt  susurrus  apum,  silanus  juxta 
cadens,  praslectio  plumbea,  placida  raemoriie 
exercitatio,  medicamina  quasdam,  nemp^  al- 
cohol, vinum,  opium,  hyoscyamus,  lactuca, 
lupulus,  satis  larg^  assumpta  j postremb  cor- 


pus  per  vigiliam  prob^  exercitum,  ciboque 
minimi  gravatum,  mens  curis  soluta.  Hasc 
omnia  facultatem  sentiendi  minuendo,  som- 
num conciliant. 

Impediunt  somnum  variae  res  sensum  effi- 
cientes’, nemp^  lux,  strepitus,  dolor,  fames, 
sitis,  motus ; variae  idearum  series,  variaeque 
affectiones  animi,  videlicet  memoria  vivida, 
cogitatio  intensa,  mens  curis  lacerata,  ira, 
gaudium,  moeror,  metus ; morbi  quidam,  sci- 
licet aliquid  doloris,  aut  anxietatis  afferentes, 
molestiam  generalem  inducentes,  sanguinis 
impetum,  praesertim  caput  versus  augentes, 
pulmonum,  ventriculi,  vel  intestinorum  func- 
tiones turbantes,  quales  sunt  febres  omnige- 
nae, asthma,  dyspnoea,  hypochondriasis,  dyspep- 
sia, hysteria,  colica,  cum  quibusdam  aliis. 

Ut  corpus  somno  ben^  reficiatur,  solitos 
stimulos  adimi  necesse  est;  haud  omnin6 
quidem  abstrahi  possunt  j multos  tamen  ab- 
strahere, omnes  minuere  licet.  Somnum  tam 
dih,  ut  ben^  refecerit,  continuatum,  varii  sti- 

muli  interpellant,  qui  per  eum. quidem  extl- 
terint,  at  propter  statum  corporis  minus  sen- 
tientem, nullum  induxerint  sensum.  Somnus 
minus  longfe  magisve,  secundum  vigiliae  diutur- 
nitatem, atque  corporis  defatigationem,  durat. 

Cum  altum  dormimus,  nobis  neque  sensus, 
ideae,  nec  animi  adfectus  sunt,  nec  motus  vo- 
luntarius. Si  quando  per  somnum,  vel  sen- 
suum, vel  idearum  conscii  simus,  motumque 
voluntarium  perficiamus,  nulla  ver6  eorum 
memoria  remanente,  est  somnus  interrup- 
tus ; exemplo  sit  per  somnum  ambulatio. 
Qui  sopiti  ambulant,  sensuum  et  idearum 
conscii  sunt,  atque  imperium  voluntatis  in 
musculos  exercent ; si  tamen  subito  exper- 
giscantur,  nihil  status  praeteriti  recordantur. 
Ejusdem  generis  est  ephialtes,  vigiliae  vero 
aliqua  ex  parte  similior,  hujus  enim  memoria 
remanet.  Horribiles  animi  affectiones,  cum 
conatu  inani  eas  evadendi,  eum  constituunt; 
sensus  et  ideae  existunt ; voluntas  vero  impo- 

Somnia  in  profundo  somno  semper,  in  levi- 
ore nunqut\m  absunt  j excitantur  sensu  aliquo 
externo,  eodem  modo  ac  hominis  vigilantis 
ideae  j nihil  enim  sunt  nisi  idearum  et  affec- 
tionum animi  series,  iisdem  causis  ac  per  vi- 
giliam inductarum,  similitudinis  utcunque  ex- 
iguae, vel  prioris  connexus  causa,  sese  subse- 
quentium.'  Consensus  quidam,  ut  risus,  et 
fletus,  iis  nonnunquam  commoventur ; volun- 
tas porro  nonnullum  in  musculis  -movendis, 
praecipui  tamen  loquelae,  imperium  aliquandb 
habet ; horum  autem  vel  omnium,  vel  quo- 
rundam  plerumqufe  reminiscitur.  Somnia  ex- 
empla sunt  somni  imperfecti. 

Impressio  aliqua  in  nonnullum  sensus  or- 
ganon,  ut  soni,  lucis,  caloris,  frigoris,  doloris, 
semper  necessaria  est  ad  somnia  excitanda. 


* “ The  succession  of  our  thoughts  in  sieep  is  regula- 
ted  by  the  sarae  general  laws  of  association  to  which  it  is 
§ubjected  while  we  are  awake.”  Elem.  of  the  Philos.  of 
the  Human  Mind,  vol.  I.  p.  327. 

ideoque  per  gravem  somnum,  quo  nullus  est 
sensus, prorsCis  desunt;  sub  initio  autem,  vel 
sub  fine  somni  frequentissima ; quia  scilicet 
tunc  impressiones  rerum  externarum,  vel  non 
plene  sopiti,  vel  satis  refecti,  melifis percipimus. 

Multa  in  somniis  satis  admiranda,  diflScili- 
aque  explanatu.  Poetae  versus  haud  ineptos 
panxerunt,  mathematici  problemata  solverunt. 
Per  mentem  idem  incredibili  velocitate  tran- 
seunt, it^  ut  puncto  temporis  varias  actiones, 
varias  cogitationes,  res  secundas,  res  adversas, 
gaudium,  moerorem,  variis  de  causis,  somm‘a- 
mus. 

Non  defuerunt  omni  mvo,  nec  in  hoc  de- 
sunt,  multi  opinantes  somnia  praenuncia  esse 
futuri,  et  sic  vetere  poeta  dicitur, 

x-cci  ycep  rovocp  ex  Aio( 

Haec  opinio,  utcunque  antiqua,  vel  generalis, 
nullo  fundamento,  nisi  fabulis  anilibus,  nititur. 

Omnia  vitae  munera  a systemate  nervoso 
pendere  supn\  diximus ; eo  mimstro,  nos  res 

externas  percipere,  cogitationes,  animique 
adfectus  habere,  demonstravimus;  illosque 
musculorum  motus,  quibus  functiones  haud 
levis  momenti,  omnes  nituntur,  nimirum  con- 
coctio alimentorum,  respiratio,  sanguinis  cir- 
cuitus, secretiones,  nutritio,  excretiones,  lo- 
quela, ambulatio,  varii  in  varios  fines  artuum 
motus,  ejus  ope  effici  docuimus,  somnumque 
suis  vicibus,  necessarium  esse,  ut  his  officiis 
defatigatum  corpus  reficiatur. 

Tandem  vero,  citihs  vel  serius  pro  re  nata, 
corpus  his  muneribus  per  vitam  functum, 
morti  succumbit.  Mors  enim  in  abolitione 
systematis  nervosi  facultatum  consistit.  Non- 
nullis placuit  mortem  somno  componere 


. * Versiculos  elegantissimos  hanc  opinionem  proferentes 
composuit  celeber.  Thomas  Warton. 

“ Somne  veni,  et  quanquam  certissima  mortis  imago, 
Consortem  cupio  te  tamen  esse  tori ! 

Huc  ades,  haud  abiture  cito : nam  sic  sine  vita 
Vivere,  quam  suave  est,  sic  sine  morte  mori !” 

v’ald^  tamen  diversa,  nullo  jure  ei  componen- 
da videtur;  hic  enim  in  quiete  corporis,  illa 
in  ruina  consistit,  hoc  reficitur,  illa  extingui- 
tur,  per  hunc  plurimaB  functiones  pergunt, 
per  illam  nullae ; hunc  appetimus,  illam  ab- 
horremus  ; ex  hoc  ad  lucem,  muneraque  nos- 
tra cit6  resurgimus,  ex  illa  nunquam. 

Varias  sunt  mortis  causae  remotiores,  quales 
scilicet  cerebro  vel  nervis  potestatem  eorum 
officiis  fungendi  detrahunt,  ut  compressio,  vel 
concussio,  sanguinis  nimis  larga  amissio,  quae- 
cunque respirationem  impediunt,  morbi  varii, 
dolor  immanis,  moeror  gravis,  gaudium  quoque 
si  immodicum,  venena  haud  pauca,  atque  ut 
videtur  vita  ipsa  necessitate  inevitabili  suas 
viiies  sensim  conficiens.  Amissio  illius  vis 
nervosae  ad  vitae  munera  necessariae  plan^  est 
mortis  causa  efficiens  ; hac  autem  incogniti, 
illa  quoque  recondita  semper  erit. 

In  moribundis  ideae  primb  perturbantur, 
delirium  inducitur,  memoria  amittitur.  Sen- 

SUS  deinde  singulatim  evanescunt,  gustus  et 
olfactus  pereunt,  oculi  atra  caligine  premun- 
tur, auditus  et  postremd  tactus  intereunt. 
Motus  voluntarius  tum  deletur ; ideoque  vox 
extinguitur,  atque  artus  truncusque  immo- 
biles fiunt.  Motus  inviti  cessant ; respiratio 
extrema  sequitur,  sanguis  adhuc  in  dextrum 
cordis  ventriculum  irruit,  ultimum  ut  videtur 
morientem.  Cadaver  alget,  rigescit,  putres- 
cit:— effugit  scilicet  illa  divinae  particula  au- 
rae, immortalitatis  particeps.  DIXI. 

